Michael E. Brown

Michael (Mike) E. Brown (1965eko ekainaren 5a) 2002. urtetik Kaliforniako teknologia institutuaren (Caltech) behatokiko irakaslea da. 1997. urtetik egon da aipatutako institutuan lanean. 1987an, Princetongo unibertsitatean fisikako lizentziatura lortu zuen, ondoren, 1990ean Berkeley unibertsitatean Astronomiako magisterra lortu zuen eta handik lau urtera arlo bereko doktore bilakatu zen.

2011raino Michael E. Brown eta bere Caltecheko taldeak Palomargo behatokian dagoen Hale teleskopioa erabiliz, 14 transneptunotar objektu aurkitu zituzten. Aurkikuntza horien artean bi planeta nanorenak dira garrantzitsuenetakoak: Makemake (2005) eta Eris (2005). 2010ean argitaratu zen How I Killed Pluto and Why It Had It Coming (Nola hil nuen Pluton eta zergatik merezi zuen) liburuaren egilea ere bada.

Aurkikuntzak 
Brown astronomia munduan astronomo ezaguna da, batez ere TNO edo Transneptunotar objektuekiko duen interesarengatik. Jarraian dituzue berak egindako aurkikuntza nagusienak:
 Haumea (2003), Plutonen masaren herena duen planeta nanoa.
 Makemake (2005), 45 UA ingurura kokatzen den planeta nanoa.
 Eris (2005), Pluton baino handiagoa den planeta nano bakarra.
 Sedna (2003), Oorten hodeian kokatzen den gorputza.
 Orcus (2004), 40 UA ingurura kokatzen den gorputza.

Ikus, gainera 
 Astronomia
 Transneptunotar objektuak
 Kaliforniako Teknologia Institutua

Kanpo loturak 
 Mike Brownen webgunea

Alabamarrak
Ameriketako Estatu Batuetako astronomoak